Consilio del Union Europee

Le Consilio del Union Europee (un altere nomine es le Consilio de ministros) es le organo le plus alte pro decisiones e illo constitue, con le Parlamento Europee, le autoritate legislative del Union Europee (UE).

Es un institution del Union Europee.

In plus illo debe coordinar le politica economic del statos-membros e concluder accordos international al conto del Union.
Le consilio consiste de un ministro de cata stato-membro. Ille ministro qui ha le reponsibilitate pro le affaire actual participa. Le consilio del prime ministros es appellate Consilio Europee
 Votationes 
Le Consilio del Union Europee ha manieras differente de prender decisiones dependente del typo de affaire que es actual. Concernente certe affaires un majoritate simple o qualificate suffice dum altere affaires exige unanimitate. Isto es regulate in le tractatos.
Le affaires ubi le statos membros ha derecto de veto es i.a. commun politica exterior, taxation, affaires de asylo e politica de immigration.
Le protocollos del sessiones del consilio es public excepte quando le consilio age como legislator. Alora le protocollos es secrete.
Cata pais ha un numero fixe de votos que se base super le population ma le parve paises es supercompensate in correlation al population. Le numero de votos es 321 e illos es apportionate assi:

 Francia, Italia, Regno Unite, Germania: 29 votos
 Polonia, Espania: 27 votos
 Nederlandia: 13 votos
 Belgica, Grecia, Portugal, Tchechia, Hungaria: 12 votos
 Svedia, Austria: 10 votos
 Lettonia: 9 votos
 Danmark, Finlandia, Irlanda, Lituania, Slovachia: 7 votos
 Cypro, Estonia, Luxemburg, Slovenia: 4 votos
 Malta: 3 votos

 Presidentes 
Cata sexte mense un nove presidente es designate in torno inter le paises. Le pais que ha le presidente ha le responsibilitate i.a. pro le agenda del consilio, presentar projectos de lege, ager como presidente del sessiones e representar le consilio ante altere institutiones del UE. 

Lista del presidentes:
 2000	Portugal, 	Francia 
 2001	Svedia,	 Belgica 
 2002	Epania,	 Danmark 
 2003	Grecia,	 Italia 
 2004	Irlanda, Nederlandia
 2005	Luxemburg,	Regno Unite
 2006 Austria, Finlandia
 2007	Germania,	Portugal 
 2008	Slovenia,	Francia 
 2009	Tchechia,	Svedia 
 2010	Espania,	Belgica 
 2011	Hungaria,	Polonia 
 2012	Danmark, 	Cypro 

 Area de labor 
Il incumbe al Consilio del Union Europee:

 approbar projectos de lege del Commission Europee e con isto legislar nove leges. Concernente multe areas le leges es legislate in collaboration con le Parlamento Europee.
 coordinar le politica economic del membros.
 regular tractatos international con paises o organisationes.
 in collaboration con le Parlamento Europee approbar le budget del UE.
 developpar le commun politica exterior e de securitate.
 coordinar le systema judicial e le policia concernente affaires de legislation criminal.

Categoria:Union Europee